Fadil Redžić - Wikipedia

# Fadil Redžić

### From Wikipedia

Fadil Redžić (10. decembar 1946. - ) je basist Indexa.

## [izmijeni] Uvod

Fadil Redžić je rođen 10. decembra 1946. godine u Bihaću Školovao se i studirao u Sarajevu, na Prirodno-matematičkom fakultetu, odsjek fizika, kojeg je napustio na četvrtoj godini radi profesionalnog muzičkog opredjeljenja, pa je kasnije diplomirao na Muzičkoj akademiji u Sarajevu. Tokom 80-ih godina pohađao je i Berklee College of Music u Bostonu, SAD.

Njegov brat Zoran Redžić također je bio basist i svirao je početkom 70-ih godina u grupi "Mića, Goran i Zoran" (Milić Vukašinović, Goran Bregović, Zoran Redžić), a potom u grupi Bijelo dugme.

U porodici Redžić još je jedan prvorazredni basist, Fadilov sin Zlatan Redžić, koji se školovao u Sjedinjenim Američkim državama na Indiana University.

## [izmijeni] Muzička karijera

Muzičku karijeru Fadil Redžić je započeo u sastavu Omladinske organizacije Centar u Sarajevu, i to kao - solo gitarist. Tek je prelaskom u grupu Lutalice Slobodana Bode Kovačevića početkom 1964. godine prešao na bas gitaru.

Kad je 1965. godine Slobodan Kovačević prešao u Indexe, vrlo brzo za njim Indexima se priključuje i Fadil Redžić.

Uporedo sa sviranjem u Indexima, Fadil Redžić je do kraja 80-tih radio kao producent-urednik Muzičke produkcije RTVSA i bio član Plesnog orkestra Televizije. Fadil Redžić je dao izuzetan autorski pečat Indexima, kompinirajući za grupu samostalno, a vrlo često i zajednički sa Slobodanom Kovačevićem.

Jedno vrijeme se bavio računarima u muzici, odnosno novim tehnikama snimanja zvuka.

Oženio se 11. novembra 1967. godine i sa suprugom Jasnom ima sina Zlatana i kćerku Sanju.

Indexe je napustio u februaru 1996. godine, kada je odlučio da se pridruži porodici koja je preselila u SAD. Zadnji njegovi nastupi s Indexima bili su na dva uzastopna koncerta u dvorani Bosanskog kulturnog centra u Sarajevu, 2. i 3. februara 1996.

Fadil Redžić danas živi u SAD-u, u Atlanti. Radi kao elektronski tehničar u Renova Technology Inc., na poslovima renoviranja računara. Muzikom se bavi samo iz hobija, na povremenim jazz-session okupljanjima u muzičkim klubovima u Atlanti.

## [izmijeni] Izbor pjesama Fadila Redžića

Bacila je sve niz rijeku, Balada (sa Slobodanom Kovačevićem), Bilo je lijepo, Blago, Da l' oblak zna, Dan kao ovaj, Ding-da-da, Galijom sna, I mi i nas dvoje, Indexi '86, Ispijmo zlatni pehar, Jedina moja, Krivac si ti, Kupala se cura jedna u potoku pod planinom, Moja Hana, Na svoj način, Pokaži mi dlan, Putovi, Samo su ruže znale, Slovo o čovjeku, Ugasila je plamen,

Preuzeto sa: "http://bs.wikipedia.org../../../f/a/d/Fadil_Red%C5%BEi%C4%87_36ee.html"

Kategorije: Bosanskohercegovački muzičari | Indexi

##### Views

- Članak
- Razgovor
- Trenutna verzija

##### Pretraga